Haing S. Ngor
<s>Haing Somnang Ngor (kmerski: ហាំង សំណាង ង៉ោ; ; 22. mart 1940 – 25. februar 1996) bio je kambodžanski ljekar, pisac i glumac, najpoznatiji po debitantskoj ulozi Ditha Prana u filmu Polja smrti za koju je nagrađen Oscarom za sporednog glumca, postavši jedan od dvojice neprofesionalnih glumaca kome je to uspjelo osvojiti tu nagradu.</s><s>Ngor je također jedini Azijat koji je uspio osvojiti tu nagradu.</s>

<s>Ngor se rodio kao dijete Kambodžanke i Kineza i radio je kao ginekolog 1975. godine u Phnom Penhu kada su Crveni Kmeri, po završetku građanskog rata preuzeli vlast i započeli sa brutalnom politikom Nulte godine.</s><s>Zajedno sa dva miliona sugrađana je protjeran na selo, i nekoliko godina je proveo u radnim logorima, krijući svoj identitet i obrazovanje kako bi se spasio od likvidacije, s obzirom da su Crveni Kmeri sve intelektualce smatrali "buržujima" i narodnim neprijateljima.</s><s>1979. je uspio pobjeći u Tajland, a potom kod nećake u SAD gdje, međutim, nije uspio ponovno prakticirati medicinu.</s><s>Godine 1984. je angažiran za ulogu Ditha Prana u Poljima smrti, te je nakon oskarovskog trijumfa toga nastupio u nekoliko hollywoodskih i hongkonških filmova, uglavnom temom vezanih uz vijetnamski rat.</s><s>Ngor je slavu stečenu filmom nastojao iskoristiti baveći se humanitarnim aktivizmom, odnosno pišući knjige u kojima je opisivao svoj i život svojih sunarodnjaka pod komunističkim režimom.</s>

<s>25. februara 1996. je ubijen hicima iz vatrenog oružja ispred svoje kuće u Chinatownu, u središtu Los Angelesa.</s><s>Zločin je bio motiviran pljačkom, a za njega su uhapšena, optužena i na višegodišnje zatvorske kazne osuđena trojica pripadnika ulične bande "Oriental Lazy Boyz"; motiv zločina je bila pljačka, odnosno Ngorovo odbijanje da pljačkašima preda medaljon sa fotografijom svoje pokojne supruge.</s><s>Za vrijeme suđenja su bile česte teorije zavjere kako je, zapravo, u pitanju bio atentat koga su naručili Crveni Kmeri i njihov vođa Pol Pot.</s>

<s>Filmografija</s>

<s>Film</s>

<s>Televizija</s>

<s>Izvori</s>

<s>Literatura 
 Ngor, Haing with Roger Warner.</s><s>A Cambodian Odyssey.</s><s>Macmillan Publishing Company, 1987. .</s><s>Ngor, Haing with Roger Warner.</s><s>Survival in the Killing Fields.</s><s>Carroll & Graf Publishers, 2003. .</s>

<s>Vanjske veze 
 
 
 Haing Ngor Foundation website
 Yahoo!</s><s>Biography
 CNN story on his death
 Los Angeles Times article on his murder</s>

<s>Američki filmski glumci
Američki televizijski glumci
Američki liječnici
Kambodžanski filmski glumci
Kambodžanski televizijski glumci
Kambodžanski liječnici
Dobitnici Oscara za najboljeg sporednog glumca
Žrtve ubistva</s>

